Råå IF

Råå IF (egentlig Råå Idrottsförening) er en svensk fotballklubb fra Råå, sør for Helsingborg.

Historie
Råå IF ble stiftet 25. mars 1921 av en gruppe studenter i en kjeller i Tågaborg. Klubbens første styreledelse besto av Åke Gyllander (styreleder), K.E. Sundberg (sekretær) og G. Christell (kasserer). Klubben het opprinnelig Enighet, men fra 1925 Råå Idrottsförening. De første hjemmekampene ble spilt i Valhallagatan, men fra 1928 av ble Råå IP tatt i bruk, hvor første kampen fant sted 29. mai mot Stattena IF.«Råå Idrottsförening», fra Råå IFs hjemmeside. Arkivert side fra 17. august 2010, besøkt 14. juli 2014 

Klubben har gjennom historien spilt på ulike nivå i det svenske seriesystemet, men hadde sin gullalder på slutten av 1940-årene og i begynnelsen av 1950-årene. Råå IF vant Svenska Cupen 1948, da de slo BK Kenty 6-0 i finalen. I 1950, med Albin Dahl som trener, rykket Råå IF opp i Allsvenskan. Råå IF avsluttet første sesong i den svenske toppserien på en annenplass. De to årene i Allsvenskan spilte Råå IF sine hjemmekamper på Olympia i Helsingborg, hvor de hadde et gjennomsnitt på 9273 tilskuere.«Tilskuertall», nifs.no. Besøkt 14. juli 2014.

Klubben har i senere tid har variable prestasjoner, og nådde bunnen i 1996, da de spilte i Division 7. Råå IF spiller 2014-sesongen i Division 3 Södra Götaland, som er på nivå fem i svensk fotball. Råå IF ligger under Skånes Fotbollförbund.«Kontaktuppgifter och tävlingar 2014 - Råå IF», fra SvFFs hjemmeside. Besøkt 14. juli 2014 

Åke Olsson har flest kamper i klubbens historie med 617 A-lagskamper fra 1945 til 1960.

 Meritter 
Svenska Cupen: 1948

Referanser

Eksterne lenker
 «Råå IF», klubbens offisielle hjemmeside 

Kategori:Fotballag i Sverige
Kategori:Fotballag etablert i 1921